જામા પણ તે જ ઘરના ધાબા પર હતી, પરંતુ ઘર અચાનક તૂટી પડતાં તે લગભગ અડધો કિલોમીટર જેટલું તરીને એક ઝાડ પાસે પહોંચી હતી. અહીં તેણે ઝાડની ડાળી પકડી લીધી હતી, અને 36 કલાક સુધી ઝાડ પર જ બેસી રહી હતી. વનરાજ પણ પોતાના માતાપિતા, ભાઈ, સાળી તેમજ ભત્રીજી સાથે એક ઘરના ધાબા પર હતો. જોકે, પૂરના પાણીમાં તેની સાથે બીજા જેટલા પણ હતા તે બધા વહી ગયા, અને વનરાજ જ બચી શક્યો. પૂરના પાણી ઓસરવાનું શરુ થતાં વનરાજે તેની બહેનને શોધવાનું શરુ કર્યું હતું. થોડી શોધખોળ બાદ તેની બહેન તેને ઝાડ પર ભૂખીતરસી હાલતમાં જીવ બચાવવા મથી રહેલી તેની બહેન નજરે પડી હતી.